Държавен вестник, бр. 70, 2011 г., стр. 81

БРОЙ  70	
Д Ъ Р Ж А В Е Н  В Е С Т Н И К 	
СТР.  81  
– редът и последователността при провеждане 
на анализ на резултатите, получени на изхода 
на системата за обработка, а също така и на 
експрес-анализа;
– обемът на изходните данни;
– начинът за сравняване на получените данни 
с дадените изисквания;
– критериите, при които се счита, че отбра­
нителният продукт е издържал изпитването;
– критерии за достатъчност на изпитването.
7) В раздел „Отчетност“ се посочват изис­
кванията към обема на данните, които трябва 
да бъдат отразени в протокола от изпитванията 
по дадена точка от методиката.
8) В раздел „Мерки за безопасност и изис­
квания към изпитващия персонал“ се включват:
– изисквания към квалификацията на об­
служващия състав;
– изисквания към техниката на безопасност.
Забележка. Методиката се оформя като са­
мостоятелен документ.
3. Титулна страница
Титулната страница се оформя по следния 
начин:
– най-отгоре се изписва организацията, съз­
дала документа;
– горе вляво се изписва кой утвърждава до­
кумента с длъжността, която заема;
– отгоре надолу в дясната част се изписват 
съгласувалите документа с техните длъжности;
– под подписите в средата на листа се изписва 
наименованието на отбранителния продукт на 
български език, а в скоби, на латиница, ако съ­
щият се доставя от внос без промяна на името;
– под него се изписва наименованието на 
документа (програма, методика) и предназначе­
нието му (за лабораторни, приемни или други 
изпитвания);
– индекс на документа;
– долу вдясно – подпис на длъжностното лице, 
имащо представителни права в организацията, 
създала документа.
Приложение № 13
към чл. 79
Методика за избор на образци/проби на от­
бранителни продукти за изпитване
1. ОБЩИ ПОЛОЖЕНИЯ
1.1. Цел на провеждане на избора
Изборът на представителната извадка се 
провежда с цел да се определят броят и изде­
лията от партидата, които ще бъдат подложени 
на изпитване.
1.2. Предназначение и област на приложение 
на методиката 
Методиката служи за определяне на броя на 
изделията от достатъчно голяма партида, които 
ще бъдат подложени на изпитване.
1.3. Обосновка на методиката
Методиката е разработена на база на централ­
ната пределна теорема при достатъчно голяма 
представителност на извадката. Разпределени­
ето на случайната величина е прието, че е по 
нормален закон.
Списък на нормативно-техническите до­
кументи, на основата на които се разработва 
методиката:
– ВС 069:81;
– „Математическо моделиране и оптимизиране 
на технологични обекти“ – И. Вучков, 1986 г.
2. ОПИСАНИЕ НА МЕТОДА ЗА ИЗБОР НА 
ПРЕДСТАВИТЕЛНА ИЗВАДКА ИЗДЕЛИЯ ЗА 
ИЗПИТВАНЕ НА ПАРТИДА
Методът за избор на представителността на 
извадката се определя най-често по формулата:
Іпр = 10 % Y,
където: 
Y е общото количество изделия в партидата,
при което:
1) Нека У е случайна величина, а  А –  избор 
по някакъв параметър х на разпределението на 
У. Изборът може да бъде изчислен въз основа 
на извадката y1,у2.........уn,
А=А(у1,у2.........уn,).
Тъй като се определя въз основа на наблю­
дение над случайна величина, самият избор А е 
случаен. Неговият закон на разпределение зависи 
от закона на разпределение на У и от броя на 
изделията в извадката n.
2) Изборът се смята за удовлетворителен, ако 
отговаря на следните условия:
– да бъде състоятелен, т.е. при условие, че 
броят на изделията в извадката n   Y, то А се 
приближава към параметъра на разпределението 
x на генералната съвкупност;
– да бъде неизместен, т.е. математическото 
очакване на А да бъде равно на истинската 
стойност на параметъра на разпределението х:
М(А)= х.
Условието за неизместеност означава, че не се 
допуска систематическа грешка поради начина 
на изчисляване на А. В този случай средното 
аритметично на избора, получен от I извадки, 
е равно на х, когато І клони към безкрайност;
– да бъде ефективен, т.е. дисперсията на А 
да бъде минимална в сравнение с всички други 
възможни избори:
х2(А)  min.
3. ПРОВЕЖДАНЕ НА ИЗБОРА
Провеждането на избора се извършва съгласно 
тази методика и в съответствие със заповедта 
за извършване на изпитванията.
3.1. В съответствие с броя на изделията в 
партидата по посочената в методиката формула 
се определя броят на изделията от представи­
телната извадка. 
3.2. Един член на комисията по случаен избор 
посочва половината от изделията, необходими 
за изпитване.
3.3. Втори член на комисията посочва оста­
налата половина.
3.4. Комисията подписва протокол за избор, 
в който се посочват заводските номера на из­
браните изделия.